**Suplement i Certifikatës për kualifikimin profesional,**

**KËRKIM, SHPIM DHE SHFRYTËZIM NAFTE, GAZI DHE UJI, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-bisnesi që lidhet me veprimtaritë profesionale pёrkatёse;
* Të interpretojë, plotësojë dhe përgatisë dokumentacion qё lidhen me veprimtaritё profesionale pёrkatёse;
* Të zbatoje standardet teknike të profesionit përkatës;
* Të interpretojë standardet, kërkesat dhe zbatimin e legjislacionit në sektorin e shpimit të puseve dhe nxjerrjes së naftës dhe gazit;
* Të zbatojë kërkesat teknologjike të parashikuara në projektet e shpimit të puseve dhe nxjerrjes së naftës dhe gazit;
* Të organizojë bashkërendimin e të dhënave gjeologjike me ato inxhinierike;
* Të përzgjedhë pajisjet e ndryshme që përdoren në sondën e shpimit (pus);
* Të zbatojë kërkesat e sigurimit teknik të çdo vendi pune të ekipit (brigadës) në sondë (ndriçim, pastërti, hapësirë etj.);
* Të zbatojë kërkesat për mbrojtjen e mjedisit;
* Të komunikojë me etikë profesionale.
* Të vizatojë format e trajektoreve të puseve të orientuar;
* Të specifikojë tipet e ndryshme të pajisjes së fundit të kolonës së shpimit gjatë shpimit të puseve të orientuar deri në horizontalë;
* Të dallojë veçoritë e shpimit të puseve në det;
* Të zbatojë procedurat për provën e shtresës prodhimtare dhe përvetësimin e pusit;
* Të kryejë kompletimin e pusit për vënien në shfrytëzim të tij;
* Të kryejë vendosjen e pakerit (taposësit të brendshëm) të kolonës;
* Të hartojë procedurat për braktisjen (abandonimin) e pusit;
* Të plotësojë dokumentacionin përfundimtar të pusit;
* Të përzgjedhë mënyrat e shfrytëzimit të vendburimeve të naftës;
* Të organizojë të gjithë kapacitetet për të bërë të mundur rritjen e koeficientit të naftënxjerrjes me një shfrytëzim optimal të vendburimit;
* Të ruajë e të mirëmbajë librin (biografinë) e pusit nga fillimi i procesit të shpimit deri në përfundim të shfrytëzimit të pusit. (deri kur abandonohet apo kalon në ruajtje);
* Të parashikojë mundësitë që ofron tregu i punës për kualifikime të mëtejshme;
* Të aplikojë metodat e vlerësimit dhe vetëvlerësimit të aftësive profesionale;
* Të përcaktojë lidhjen dhe ndryshimin midis sipërmarrjes dhe menaxhimit;
* Të aplikojë mjetet e nevojshme për sigurimin, ruajtjen, vlerësimin dhe shpërndarjen e informacionit, për të realizuar vendim-marrje në biznes;
* Të aplikojë elementët e përcaktimit të çmimit;
* Të zbatojë legjislacionin shqiptar të punës, me theks të veçantë në të drejtat dhe detyrimet e punëdhënësit dhe të punëmarrësit;
* Të hartojë dokumentacionin teknik dhe ekonomiko-financiar në shpimin e puseve dhe në nxjerrjen e naftës dhe gazit;
* Të zbatojë rregullat e trajtimit dhe të ruajtjes së dokumentacionit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Kërkim, shpim dhe shfrytëzim nafte, gazi dhe uji” të nivelit IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim në ndërmarrje të ndryshme private/shtetërore që ushtrojnë aktivitet në fushën e kërkimit, shpimit dhe shfrytëzimit të naftës, gazit dhe ujit. Gjithashtu, individi mund të vetëpunësohet në kuadrin e një biznesi individual në fushën e kërkimit, shpimit dhe shfrytëzimit të naftës, gazit dhe ujit në profesionet: Teknik gjeolog, Teknik shpimi, Teknik shfrytëzimi, etj. Po ashtu, në varësi të profilit ai mund të punësohet në një biznes që operon në fushën e në fushën e kërkimit, shpimit dhe shfrytëzimit të naftës, gazit dhe ujit, në sektorët e prodhimit dhe të mirëmbajtjes, etj.

Me përfundimin e këtij niveli, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).